open-index/open-wikipedia-markdown huggingface dataset:
Antti Kaattari

**Antti Kaattari** (s. 2. helmikuuta 1986) on suomalainen lentopalloilija, joka pelasi kaudella 2008–2009 Ylivieskan Kuulassa, Lentopallon 1-sarjassa.  Sieltä hän siirtyi Kokkolan Tiikereihin ja 2013 Särkät Volley ry Kalajoki teki Kaattarin kanssa 1+1 vuoden sopimuksen.
Kaattari on kuulunut nuoruudessaan oman ikäluokkansa maajoukkueeseen.

## Ura

Kaattari aloitti uransa syntymäkaupungissaan Himangalla jo hyvin nuorena. Hän nousi nopeasti nuorten maajoukkueeseen ja näin yleisön tietoisuuteen. Kaattari pelasi uransa ensimmäisen SM-liigaottelun jo kaudella 2003 17-vuotiaana Salon Piivolleyn väreissä. Hän tuli Piivolleyn joukkueeseen kesken kauden vahvistamaan keskitorjuja osastoa. Kaudella Kaattari voitti suomen cupin hopeaa sekä SM-hopeaa Piivolleyssa.

Kauden jälkeen Kaattari alkoi pelata 1-sarjassa Kempeleen Lentopallossa, jonka kanssa hän nousi SM-liigaan pelaamaan. Kempeleessä kausi 2005–2006 meni kuitenkin pilalle, kun Kaattari loukkaantui pahasti. Hän joutui olemaan lähes puolivuotta poissa kentiltä. Kauden jälkeen Kaattari palasi kotikaupungiinsa Himangan Urheilijoihin pelaamaan 1-sarjaan. Himangan joukkueen taso nousi selvästi ja joukkue taistelikin tiensä neljän parhaimman joukkueen supersarjaan.

Kaudella 2007–2008 Kaattari jatkoi Himangan Urheilijoissa, mutta vaihtoi kesken kauden Ylivieskan Kuulaan. Loppukauden Kaattari pelasi Ylivieskassa. Vuosina 2009–2012 hän on pelannut Kokkolan Tiikerien 1-sarjajoukkueessa. 2013 Särkät Volley ry Kalajoki teki Kaattarin kanssa 1+1 vuoden sopimuksen.

## Muuta

Kaudella 2004 Kaattari sijoittui toiseksi SM-liigan hyökkäysulottuvuuskilpailussa, jonka voiton vei latvialainen Salvis Cielavs. Kaattari ponnisti ulottuvuudekseen 350cm.

## Saavutukset

**Henkilökohtaiset:**

* Toinen SM-liigan ulottuvuuskilpailussa 2004
* Nuorten maajoukkueessa 2002-2005

**Joukkueessa:**

* SM-hopea 2004
* Suomen Cupin hopea 2004

## Joukkueet

* 2003-2004 Salon Piivolley ja Himangan Urheilijat
* 2004-2005 Kempeleen Lentopallo
* 2005-2006 Kempeleen Lentopallo
* 2006-2007 Himangan Urheilijat 
* 2007-2008 Ylivieskan Kuula
* 2009-2012  Kokkolan Tiikerit
* 2013-2014 Särkät Volley ry Kalajoki

## Lähteet
* Kaattari Kempeleen Lentopalloon
### Viitteet
Shakin maailmanmestaruusottelu 1908

**Shakin [[Shakin maailmanmestaruus|maailmanmestaruusottelu]]** pelattiin vuonna 1908 Emanuel Laskerin ja Siegbert Tarraschin välillä Düsseldorfissa ja Münchenissä. Hallitseva maailmanmestari Lasker voitti ottelun ja säilytti tittelinsä.

Ottelu alkoi vihamielisissä tunnelmissa. Lasker aloitti valkeilla ja pelasi yllättäen espanjalaisen pelin vaihtomuunnelmaa. Vaihtomuunnelmaa ei pidetty parhaana vaihtoehtona valkealle, mutta Laskerin valinta oli onnistunut, hän voitti pelin. Toisessa pelissä pelattiin samaa muunnelmaa, mutta tällä kertaa Tarrasch oli valkeilla. 15. siirron kohdalla Tarrasch teki näennäisen lähetinuhrauksen, jolla hän hajotti Laskerin kuningasaseman. Lasker kuitenkin vastasi ratsunuhrauksella. Tarrasch pelasi jatkon epätarkasti ja joutui aikapulaan, minkä seurauksena Lasker saavutti etua ja voitti lopulta pelin. Kolmas peli oli taas espanjalaista ja tällä kertaa Tarrasch torjui mustilla Laskerin hyökkäyksen ja voitti vastahyökkäyksellään pelin. Myös neljäs peli oli espanjalaista ja Lasker voitti pelin seikkailtuaan tornillaan pitkin lautaa Tarraschin jahdatessa sitä takaa sotilaillaan ja ratsullaan. Tarraschin peli kaatui lopulta virheelliseen sommitelmaan.

Tilanne oli 3-1 Laskerin hyväksi ja pelit siirtyivät Müncheniin. Lasker oli viidennessä pelissä valkeilla ja esitteli uuden sotilaanuhrauksen 16. siirrossa. Tarrasch yllättyi siirrosta, eikä pystynyt puolustautumaan oikein. Lasker voitti pelin 38 siirrossa. Jatkossa Tarrasch ei enää pelannut espanjalaista mustilla, mutta se ei auttanut häntä ottelussa. Lasker voitti ottelun lopulta kahdeksalla voitolla, kolmella tappiolla ja viidellä tasapelillä. Tarrasch ei voinut käsittää Laskerin menestystä peleissä siirroilla, jotka eivät olleet edes teoreettisesti oikeita. Tappionsa syyksi hän esitti muun muassa meri-ilmaston epäedullista vaikutusta, vaikka Düsseldorfista oli lähimmälle rannikolle lähes 300 kilometriä.

## Lähteet
* Lasker vs Tarrasch 1908
* World Chess Championship: 1908 Lasker - Tarrasch Title Match
Norvel Lee

**Norvel LaFollette Ray Lee** (22. syyskuuta 1924 – 19. elokuuta 1992 Bethesda, Maryland, Yhdysvallat) oli yhdysvaltalainen nyrkkeilijä ja olympiavoittaja.

## Urheilu-ura

Lee nyrkkeili amatöörinä koko uransa. Hän oli Lontoossa 1948 varamiehenä, muttei päässyt kehään. Sen jälkeen Lee voitti vuosina 1950–1952 arvostetun amatöörinyrkkeilyturnauksen Intercity Golden Glovesin ja Amateur Athletic Unionin nyrkkeilymestaruuden 1950 ja 1951. Pan-Amerikan kisoissa vuonna 1951 Lee sijoittui kolmanneksi raskaassa sarjassa, eli yli 81-kiloisissa.

Helsingin 1952 olympiakisoja varten käydyissä Yhdysvaltain karsinnoissa Lee hävisi jo avauskierroksilla. Nyrkkeilyjoukkueen valmentaja Pete Mello kuitenkin vaati, että Lee otetaan mukaan olympialaisiin. Aikaisemmin keväällä Lee oli voittanut tulevan olympiavoittajan Ed Sandersin. Lee oli sitten raskaan sarjan varamies, ja kun Yhdysvaltojen edustaja sairastui Helsingissä, Lee osallistui kisoissa raskaaseen keskisarjaan. Sarjaan  päästäkseen hän laihdutti kuusi kiloa. Lee voitti sarjansa hallitusti, eikä vastustajista kukaan uhannut hänen voittoaan. Finaalissa kaatui argentiinalainen Antonio Pacenza. Lee palkittiin myös olympialaisten teknisimpänä nyrkkeilijänä. Lee saavutti toisen pronssinsa Pan-Amerikan kisoista vuonna 1955.

## Siviilielämä
Vuonna 1948 Lee tuomittiin kahdessa oikeudessa Virginian osavaltion rotuerottelulain rikkomisesta. Hän ei ollut suostunut istumaan Chesapeake and Ohio Railwayn junassa mustille varatussa osiossa. Leen tapaus meni Virginian osavaltion korkeimpaan oikeuteen, joka yksimielisesti kumosi Leen saamat tuomiot.

Valmistuttuaan Howardin yliopistosta Lee opetti Washingtonissa nuorisorikollisille suunnatussa koulussa englantia, matematiikkaa ja yhteiskuntaoppia. Lisäksi Lee valmensi nyrkkeilijöitä sekä tuomaroi amatööri- ja ammattilaisotteluita.

Lee kuoli syöpään Yhdysvaltain merivoimien sairaalassa Bethesdassa vuonna 1992.

## Lähteet
Tyttö nimeltä Nikita

**Tyttö nimeltä Nikita** (*Nikita*) on ranskalainen Luc Bessonin ohjaama ja käsikirjoittama draama- ja toimintaelokuva vuodelta 1990. Elokuvan pääosassa näyttelee Bessonin silloinen vaimo Anne Parillaud, ja muissa osissa näyttelevät muun muassa Jean-Hugues Anglade, Tchéky Karyo ja Jean Reno.

Elokuva oli kaupallinen menestys. Kritiikissä siitä on sanottu, että tyyliteltyä toimintaa ja nykyaikaisia sukupuolirooleja käsitellään siinä raikkaasti ja tuoreesti. Elokuvasta on tehty myös amerikkalaisversioita, jopa suoranaisia apinointeja. Warner Brosin tuotantona valmistui vuonna 1993 elokuva *Koodinimi: Nina* jonka on ohjannut John Badham ja pääosaa näyttelee Bridget Fonda. Hongkongissa taas on tehty 1991 elokuva *Black Cat* joka noudattaa samanlaista juonikuviota kuin esikuvansa.

*[[The New York Times]]in* kriitikot valitsivat *Nikitan* vuonna 2004 yhdeksi kaikkien aikojen tuhannesta parhaasta elokuvasta.

## Juoni

Elokuva kertoo nuoresta Nikitasta, joka murtautuu ystävineen pieneen apteekkiin. Ryöstö päättyy ammuskeluun poliisien saapuessa paikalle. Nikitan ystävät menettävät henkensä. Nikita jää ainoana henkiin, ja hän ampuu yhden poliisin. Hänet tuomitaan elinkautiseen kaikkien tulitaistelussa kuolleiden poliisien surmaamisesta, ja tuomiosta hän joutuu istumaan 30 vuotta. 

Vankilassa lavastetaan Nikitan itsemurha, ja kun hän herää, valtion edustaja tulee tapaamaan häntä ja tekee ehdotuksen: joko työ valtion salamurhaajana tai "rivi 8, paikka 30" (lavastetun haudan sijainti). Vastahakoisesti Nikita suostuu. Tästä alkaa kolmen vuoden koulutusjakso, jonka aikana nuoresta punkkarista kasvaa tappokone. Koulutuksen päätyttyä hän saa asettua aloilleen omaan asuntoonsa. Eräänä päivänä Nikita kuitenkin tapaa Marcon, jonka kanssa hän päätyy lopulta kihloihin. Uusi poikaystävä ei kuitenkaan tiedä mitään Nikitan taustasta, ja tätä Nikita yrittää parhaimman mukaan peitellä.

## Näyttelijät

## Lähteet
Gesine Schwan

**Gesine Schwan** (s. 22. toukokuuta 1943 Berliini) on saksalainen professori ja poliitikko. Hän on Frankfurt (Oder):in Viadrina-Eurooppa yliopiston rehtori ja Saksan sosiaalidemokraattinen puolueen presidenttiehdokas vuosien 2004 ja 2009 vaaleissa.

Schwan väitteli tohtoriksi vasemmistolaisesta Marx-kritiikistä. Hän on kuulunut SPD:n periaatetyöryhmään vuodesta 1977, mutta hänet erotettiin välillä ”liian oikeistolaisena”.  Hän on asiantuntija Saksan–Puolan-suhteissa.

Schwan hävisi presidentinvalinnan 2004 Horst Köhlerille. SPD asetti hänet uudelleen ehdolle toukokuun 2009 vaaliin jatkokaudelle hakevaa Köhleria vastaan, mikä suututti Köhlerin edustaman SPD:n hallituskumppani CDU:n.

## Lähteet
* 
* 
*  Presidenttipeli käy kuumana Saksassa, TS, 27.5.2008 2:33:49

### Viitteet

## Aiheesta muualla
Shakin maailmanmestaruusottelu 1910 (Lasker–Schlechter)

**Shakin maailmanmestaruusottelu** pelattiin vuonna 1910 Emanuel Laskerin ja Carl Schlechterin välillä.

Lasker oli neuvotellut saksalaisen shakkimestari Carl Schlechterin kanssa maailmanmestaruusottelusta ensimmäistä kertaa jo voitetun Tarrasch-ottelun jälkeen. Ottelun oli aluksi tarkoitus sisältää yhteensä kolmekymmentä peliä Lontoossa. Rahoitusongelmien takia pelien määrä rajattiin ensin viiteentoista ja lopulta kymmeneen. Ottelu päätettiin pelata puoliksi Wienissä ja Berliinissä. Shakkihistorioitsijoiden keskuudessa on ollut kiistaa siitä, mitkä todella olivat ottelun ehdot. Yleisimmin on kuitenkin hyväksytty, että Lasker vaati, että Schlechterin pitää voittaa ottelu kahden pisteen erolla, jotta hän voittaisi maailmanmestaruustittelin. Tämä oli kuitenkin aivan liian tiukka vaatimus, kun ottaa huomioon, että ottelu koostui vain kymmenestä pelistä. Pelit alkoivat 7. tammikuuta 1910 Wienissä. Neljä ensimmäistä peliä olivat kaikki espanjalaista ja päättyivät tasan. Schlechter olikin tunnettu remissipelaajana, sillä yli puolet hänen peleistään päättyivät tasan. Viides peli oli myös espanjalaista Laskerin pelatessa mustilla. Tilanne oli Laskerille edullinen; hänellä oli kaksi vapaasotilasta, mutta kuningas avoimella paikalla, kun molemmilla oli vielä kuningatar ja torni pelissä. Lasker kuitenkin teki virheen, minkä seurauksena Schlechter teki maailmanmestarista matin ja meni 3-2 johtoon. Tässä vaiheessa pelipaikka vaihtui Berliiniksi, missä Schlechter pelasi voitosta yrittäen saavuttaa kahden pisteen etumatkaa. Neljä seuraavaa peliä päättyivät siitä huolimatta tasan, jolloin viimeisessä pelissä oltiin tilanteessa 5-4 Schlechterin hyväksi. Viimeisessä pelissä Schlechter saavutti mustilla pelatessaan slaavilaisen puolustuksen Schlechterin muunnelmaa sekavan aseman. Hänellä olisi ollut tilanteessa mahdollinen voitto, mutta ainakin tasapeli. Schlechter lähtikin pelaamaan voitosta saavuttaakseen kahden pisteen etumatkan, mutta erehtyi tekemään virheellisen laadunuhrauksen. Tilanne olisi vieläkin ollut tasan, mutta hän jatkoi voittoyrityksiään antaen lopulta Laskerille tarpeeksi etua pelin voittoon. Ottelu päättyi tasan ja Lasker säilytti mestaruutensa. Jotkut ovat esittäneet Schlechterin viimeisen pelin tappion syyksi muun muassa salaista sopimusta Laskerin kanssa, mutta näitä teorioita ei ole laajalti hyväksytty shakkihistorioitsijoiden keskuudessa.

## Lähteet
*
*Lasker vs Schlechter 1910
*World Chess Championship: 1910 Lasker - Schlechter Title Match
Shakin maailmanmestaruusottelu 1910

Vuonna 1910 oteltiin kahdesti shakin maailmanmestaruudesta.

* Shakin maailmanmestaruusottelu 1910 (Lasker–Schlechter)
* Shakin maailmanmestaruusottelu 1910 (Lasker–Janowski)
Shakin maailmanmestaruusottelu 1910 (Lasker–Janowski)

**Shakin [[Shakin maailmanmestaruus|maailmanmestaruudesta]]** oteltiin vuonna 1910 Emanuel Laskerin ja David Janowskin välillä. Hallitseva mestari Lasker voitti ottelun ja säilytti siten tittelinsä.

Ottelu pelattiin Berliinissä 8. marraskuuta - 8. joulukuuta, ja voittoon vaadittiin kahdeksan pelivoittoa. Lopputulos oli murskavoitto Laskerille: kahdeksan voittoa ja kolme tasapeliä.

## Lähteet
*Lasker vs Janowski 1910
*World Chess Championship: 1910 Lasker - Janowski Match
Josh Rouse

**Josh Rouse** (s. 1972) on yhdysvaltalainen folklaulaja ja lauluntekijä.

## Elämäkerta

Pienessä Paxtonin kylässä Nebraskassa syntynyt Rouse joutui muuttamaan lapsena useita kertoja isänsä sotilasuran vuoksi. Käytyään Austin Peay State Universityn hän jäi Tennesseehen, jossa hän tapasi paikallisia muusikkoja, ja aloitti levyttämisen. Hänen debyyttialbuminsa Dressed Up Like Nebraska julkaistiin 1998 Slow River Recordsin kautta. Rouse on levyttänyt seitsemän studioalbumia.

Rouse on tehnyt musiikkia myös yhdessä tyttöystävänsä Paz Suayn duona *She's Spanish, I'm American*. Duo julkaisi samannimisen EP:n vuonna 2007.

## Diskografia

### Sooloura

#### Studioalbumit
* 
* 
* 
* 
* 
* 
* 
* 
* 
* 

#### Livealbumit
* 
* 

#### EP:t
* 
* 
* 
* 

#### Live-EP:t
* 
* 

### She’s Spanish, I’m American|She’s Spanish, I’m Americanissa
* 

## Aiheesta muualla

* Josh Rousen sivusto 
*
KT Tunstall

**Kate Victoria ”KT” Tunstall** (s. 23. heinäkuuta 1975 Edinburgh, Skotlanti) on skotlantilainen laulaja-lauluntekijä. Hän nousi suuren yleisön tietoisuuteen esitettyään kappaleensa ”Black Horse and the Cherry Tree” BBC:n ohjelmassa *[[Later... with Jools Holland]]*. Sen jälkeen hän on myynyt yli neljä miljoonaa levyä. Albumilta *[[Eye To The Telescope]]* julkaistu ”Black Horse and the Cherry Tree” oli Tunstallin kolmas single ja ensimmäinen, joka sijoittui Yhdistyneen kuningaskunnan Top 30 -listalle.

## Lapsuus
Tunstall syntyi Edinburghissa 23. heinäkuuta 1975 ja hänet adoptoitiin kahdeksantoista päivää myöhemmin. Hänen biologinen äitinsä on puoliksi kiinalainen, puoliksi skotlantilainen ja hänen biologinen isänsä, jota hän ei koskaan ole tavannut,  on irlantilainen. Hänen adoptioisänsä oli fysiikan lehtori St. Andrewsin yliopistossa ja adoptioäitinsä luokanopettaja. Tunstallin perheeseen kuului myös vanhempi veli Joe ja nuorempi veli Daniel. Tunstall kasvoi St. Andrewsissa, Skotlannin itärannikolla Fifessä. Hän on opiskellut myös Dundeessa, Connecticutissa ja Lontoossa.

## Palkinnot
*Vuonna 2005 Tunstall voitti *Q*-musiikkilehden parhaan kappaleen palkinnon kappaleella "Black Horse and Cherry Tree".
*Vuonna 2005 hän oli ehdolla *[[Mercury Music Prize]]n* voittajaksi mutta hävisi Antony and the Johnsonsille.
*Tammikuussa 2006 Tunstall oli ehdolla kolmessa BRIT Award -palkintoluokassa ja voitti niistä Britannian parhaan naissolistin palkinnon. 
*Samoin tammikuussa 2006 Tunstall sai *[[European Border Breakers Award]]in*, joka jaetaan Britanniassa eniten muualla EU:ssa myyneelle artistille. 
*2006 Tunstall voitti Ivor Novello -palkinnon parhaasta sävellyksestä ja sanoituksesta kappaleellaan "*[[Suddenly I See]]*" sekä *[[Scottish Style Award]]in* "Most Stylish Band or Musician" ("Tyylikkäin bändi tai muusikko").
*Vuonna 2007 Grammyja jaettaessa Tunstallin kappale *[[Black Horse and the Cherry Tree]]* oli ehdolla parhaaksi naislaulajan esittämäksi kappaleeksi, muttei voittanut.
* Vuonna 2008 Tunstall oli uudestaan ehdolla Britannian parhaaksi naissolistiksi BRIT Awardien jaossa.

## Diskografia

**Albumit**

*2000: *[[Tracks In July]]*
*2003: *[[Toon's March '03]]*

**Studioalbumit**
*2004: *[[Eye to the Telescope]]*
*2006: *[[KT Tunstall's Acoustic Extravaganza]]*
*2007: *[[Drastic Fantastic]]*
*2010: *[[Tiger Suit]]*
* 2013: *Invisible Empire // Crescent Moon*
* 2016: *KIN*
* 2018: *WAX*
* 2022: *Nut*
* 2023: *Face to Face*

**Singlet/EPt**

***Huomautuksia:**
#"Throw Me a Rope" julkaistiin vain 7" vinyylinä ja se rajoitettiin 300 kopioon.
#"False Alarm" julkaistiin EPnä.

## Lähteet

## Aiheesta muualla
Vitali Fokejev

**Vitali Vitaljevitš Fokejev** (, s. 15. helmikuuta 1974) on venäläinen haulikkoampuja ja maailmanmestari.

Vitali Fokejev on saavuttanut MM-kilpailuissa kaksoistrapissa henkilökohtaisen maailmanmestaruuden ja joukkuepronssin Zagrebissa 2006.
## Lähteet
*Profiili ISSF Newssissä 
*ISSF:n tietokanta
*Peoples.ru
Roland Gerebics

**Roland Gerebics** (s. 6. syyskuuta 1979 Várpalota) on unkarilainen haulikkoampuja ja maailmanmestari.

Roland Gerebics on saavuttanut MM-kilpailuissa poikien sarjassa hopeaa Barcelonassa 1998 ja Tampereella 1999. Miesten sarjoissa hän on saavuttanut hopeaa Kairossa 2001 ja pronssia Zagrebissa 2006.
## Lähteet
*Profiili ISSF Newssissä
*ISSF:n tietokanta
Doctor Ross

**Doctor Ross** (oik. **Charles Isaiah Ross**, s. 21. lokakuuta 1925, Tunica, Mississippi &ndash; k. 28. toukokuuta 1993, Flint, Michigan) oli yhdysvaltalainen blueskitaristi, laulaja, rumpali ja huuliharpisti, joka esiintyi yhden miehen yhtyeenä. Rossia on verrattu tyyliltään John Lee Hookeriin ja Sonny Boy Williamson I:een ja hänet luultavasti tunnetaan parhaiten Sun Recordsille 1950-luvun alussa tekemistään levytyksistä kuten "The Boogie Disease" ja "Chicago Breakdown".

## Elämä

Ross syntyi Tunicassa nuorimpana 11 lapsesta. Hänen isänsä ja setänsä soittivat molemmat huuliharppua, lähinnä hengellistä musiikkia. 11-vuotiaana Ross soitti paikallisessa “The Silver Kings” -nimisessä ryhmässä. 13-vuotiaana hän aloitti soittamaan juhlissa ansaiten 2,5 dollaria illassa. 16-vuotiaana Ross lainasi kitaran, jota opetteli itsekseen soittamaan. Koska hän oli vasenkätinen, hänen täytyi soittaa kitaraa "väärinpäin". 18-vuotiaana hän liittyi armeijaan. Ross kantoi huuliharppuaan tohtorinlaukkua muistuttavassa mustassa laukussa ja tästä syystä armeijakavereiltaan lempinimen "Doc". Armeijassa hän voitti kykyjenetsintäkilpailun, mutta ei alkanut ammattimuusikoksi ennen kuin 1940-luvun lopulla.

Esiinnyttyään radioasemilla, Ross levytyssopimuksen Sun Recordsin kanssa 1950-luvun alussa. "Come Back Baby" ja "Chicago Breakdown" julkaistiin Sun-merkillä ja "Country Clown" ja "Doctor Ross Boogie" Chess-merkillä. Vuonna 1954 ollessaan häämatkalla Flintissä, Michiganissa, Ross löysi työopaikan General Motorsin tehtailta. Hän jatkoi musiikkiuraansa tehdastyön ohella.

Vuonna 1965 Ross kiersi Eurooppaa American Folk Blues Festivalin mukana. Vuonna 1981 hän voitti "Chicago Breakdownilla" Grammy-palkinnon parhaasta etnisestä tai perinteisestä levytyksestä.

## Lähteet

## Aiheesta muualla

* 
* Kuvitettu diskografia
Josef von Haller

**Josef von Haller** (13. elokuuta 1873 Jurczyce, Galitsia – 4. kesäkuuta 1960) oli puolalainen kenraali (1919), joka oli opiskellut Wienissä teknillisessä sota-akatemiassa ja osallistunut ensimmäiseen maailmansotaan keskusvaltojen puolella. 

Haller nimitettiin 1916 Puolalaisen legioonan toisen prikaatin komentajaksi. Puolalaista legioonaa komensi tuolloin Józef Piłsudski. Puolalaiset joukot järjestivät 15. helmikuuta 1918 kapinan saksalaisia vastaan, joka murskattiin. Hallenr pakeni Murmanskiin, josta hän jatkoi Ranskaan. Pariisissa hän sai yhteyden Roman Dmowskiin, joka edusti Puolan kansalliskomiteaa siellä. 

Haller muodosti Ranskassa puolalaisen armeijan ja komensi sitä Puolan vapaussodassa 1919–1920 bolsevikkeja vastaan. Ensimmäisen maailmansodan kahden viimeisen kuukauden aikana von Hallenberg komensi kuutta divisioonaa. Hänen joukkonsa siirrettiin marraskuun 1918 alkupuolella Itä-Galitsiaan taistelemaan itsenäisyyden julistanutta Länsi-Ukrainan kansantasavaltaa vastaan.

Haller syrjäytettiin vuonna 1926, mutta hän toimi toisen maailmansodan aikana Puolan pakolaishallituksen johtotehtävissä ja länsiliittoutuneiden joukoissa Lähi-idässä.

Josef von Haller toimi Władysław Sikorskin Puolan pakolaishallituksessa opetusministerinä 1940–1943.

## Lähteet

## Aiheesta muualla
Ahmed Al Maktoum

**Ahmed bin Mohammad bin Hasher Al Maktoum** (; s. 31. joulukuuta 1963 Dubai) on arabiemiraattilainen haulikkoampuja, maailmanmestari ja olympiavoittaja. 

Ahmed Al Maktoum voitti Ateenan kesäolympialaisissa 2004 kultaa kaksoistrapissa. Näin hänestä tuli maansa ensimmäinen olympiavoittaja, ja hän on toistaiseksi myös ainoa maansa olympiamitalisti. Hän on myös voittanut MM-kilpailuissa henklökohtaisen maailmanmestaruuden ja joukkuhopean Lonatossa 2005.

## Lähteet
*Profiili ISSF Newssissä
*ISSF:n tietokanta
Kansainvälinen Yhdistyneiden kansakuntien rauhanturvaajien päivä

**Kansainvälinen Yhdistyneiden kansakuntien rauhanturvaajien päivä** () on vuosittain 29. toukokuuta järjestettävä vuosipäivä.

## Lähteet
* ykliitto.fi, Kansainvälinen rauhanturvaajien päivä

## Aiheesta muualla
* http://www.un.org/Depts/dpko/peacekeepersday/2007/index.shtml
Wang Zheng

**Wang Zheng** (s. 28. huhtikuuta 1979 Jiangsu) on kiinalainen haulikkoampuja.

Wang Zheng on saavuttanut olympialaisissa Ateenassa 2004 pronssia kaksoistrapissa tuloksella 178 (137+41).
## Lähteet
*Profiili ISSF Newssissä
*ISSF:n tietokanta
Shakin maailmanmestaruusottelu 1921

Vuoden 1921 **shakin [[Shakin maailmanmestaruus|maailmanmestaruusottelu]]** pelattiin Emanuel Laskerin sekä José Raúl Capablancan välillä. Capablanca, joka oli haastaja, voitti ottelun ja hänestä tuli näin shakin kolmas maailmanmestari.

Ottelu alkoi vuoden 1921 maaliskuun puolessa välissä. Lasker ei kuitenkaan valmistautunut otteluun kunnolla, vaan piti sitä välttämättömänä tapahtumana, jonka lopuksi kuubalainen nousisi maailmanmestariksi. Ottelusta Lasker sanoi myöhemmin seuraavasti:
"*Ajatus ottelusta oli huolestuttanut minua niin pitkään, niin usein ja niin turhaan, että siitä oli jo tullut minulle taakka. Kaikki ilo ottelusta oli jo mennyt ja kaikki mitä oli jäljellä, oli kokea jotain epämiellyttävää.*"

Neljä ensimmäistä peliä olivat Laskerin painostusta, mutta Capablanca puolusti hyvin ja kaikki päättyivät tasan. Viidennessä pelissä Lasker pelasi mustilla ja uhrasi laadun saavuttaakseen hyökkäyksen. Capablanca kuitenkin puolusti tarkasti ja voitti loppupelissä Laskerin tehtyä virheen. Ottelu jatkui taas neljällä tasapelillä. Kymmenennessä pelissä Lasker antoi Capablancan pelata liian vapaasti ja lopulta joutui antautumaan loppupelissä. Myös 11. peli päättyi kuubalaisen voittoon. Seuraavat kaksi peliä päättyivät taas tasan. 14. pelissä Lasker ajautui aikapulaan, minkä jälkeen hän menetti laadun ja Capablanca vei värinsä voittoon. Tässä vaiheessa Capablanca johti ottelua 4-0 kymmenellä tasapelillä. Lasker olisi halunnut vaihtaa pelikaupunkia, koska tunsi itsensä sairaaksi, mutta kun siihen ei suostuttu, hän luovutti ottelun.

## Lähteet
*
*Lasker vs Capablanca 1921
*World Chess Championship: 1921 Capablanca - Lasker Title Match
Litany

__NOTOC__
**Litany** on puolalaisen death metal -yhtyeen Vaderin viides studioalbumi, joka julkaistiin 20. maaliskuuta 2000.

## Kappaleet
#
#
#
#
#
#
#
#
#
#
#

### Japanin painos
#
#

## Kokoonpano
* Peter – kitarat, laulu
* Mauser – kitara
* Shambo – bassokitara
* Docent – rummut

## Arvostelut
* Chronicles of Chaos: 

## Lähteet

## Aiheesta muualla
* 
*
Rajyavardhan Singh Rathore

**Rajyavardhan Singh Rathore** (; s. 29. tammikuuta 1970 Jaisalmer) on intialainen haulikkoampuja ja poliitikko.

Rajyavardhan Singh Rathore on saavuttanut olympialaisissa Ateenassa 2004 hopeaa kaksoistrapissa tuloksella 179 (135+44).

Rathore liittyi Intian kansanpuolueen jäseneksi vuonna 2013. Hän toimi Modin ensimmäisessä hallituksessa tiedotus- ja viestintäministeriössä sekä urheiluministeriössä valtioministerinä. Hänet valittiin parlamentaarikoksi parlamentin alahuoneeseen vuoden 2019 parlamenttivaaleissa. 

## Lähteet
*Profiili ISSF Newssissä
*ISSF:n tietokanta
*Profiili Lok Sabhassa

### Viitteet

## Aiheesta muualla
Ranska talviolympialaisissa 2002

**[[Ranska]]** osallistui Salt Lake Cityn talviolympialaisiin 2002. Maa saavutti neljä kultaa, viisi hopeaa ja kaksi pronssia. Mitalitilastossa Ranska sijoittui kuudenneksi.

## Mitalistit
### Kultaa
* **[[Alppihiihto talviolympialaisissa 2002|Alppihiihto]]**
** Naisten syöksylasku: Carole Montillet
** Miesten pujottelu: Jean-Pierre Vidal
* **[[Taitoluistelu talviolympialaisissa 2002|Taitoluistelu]]**
** Jäätanssi: Marina Anisina ja Gwendal Peizerat
* **[[Lumilautailu talviolympialaisissa 2002|Lumilautailu]]**
** Naisten parisuurpujottelu: Isabelle Blanc

### Hopeaa
* **Alppihiihto**
** Miesten pujottelu: Sébastien Amiez
** Naisten pujottelu: Laure Pequegnot
* **[[Ampumahiihto talviolympialaisissa 2002|Ampumahiihto]]**
** Miesten 12,5 km takaa-ajo: Raphaël Poirée
* **Lumilautailu**
** Naisten parisuurpujottelu: Karine Ruby
** Naisten half-pipe: Doriane Vidal

### Pronssia
* **Ampumahiihto**
** Miesten 4x7,5 km viesti: Vincent Defrasne, Gilles Marguet, Raphaël Poirée ja Julien Robert
* **[[Freestylehiihto talviolympialaisissa 2002|Freestylehiihto]]**
** Miesten kumparelasku: Richard Gay
Bunker Hill Community College

**Bunker Hill Community College** on kaksivuotinen college, joka sijaitsee Charlestownissa, Massachusettsin osavaltiossa. Charlestown on Bostonin kaupunginosa. Sillä on urbaani kampus ja opiskelijoita on yli 8&nbsp;500. 650 kansainvälistä opiskelijaa käy BHCC:tä ja he tulevat 94 maasta ja puhuvat yli 75 eri kieltä. Toinen kampus sijaitsee Chelseassa.

Charlestownin kampus avasi ovensa vuonna 1973, entisen vankilan ja Bunkerin mäen taistelun tapahtumapaikalla.

Viime vuosina instituutti on saanut tunnustusta kaupungilta ja osavaltiolta.

College voidaan nähdä elokuvassa *[[Good Will Hunting]]*, paikkana, jossa Robin Williamsin roolihahmo opettaa.

## Aiheesta muualla
* BHCC:n kotisivu
Sulaa kultaa

__NOTOC__
**Sulaa kultaa** on Kumikamelin toinen kokoelma-albumi, joka julkaistiin 28. toukokuuta 2008. Vanhojen kappaleiden lisäksi kokoelma sisältää aiemmin julkaisemattomat kappaleet ”Kaidalla tiellä”, ”Uhmaikä” ja ”Sulaa kultaa” sekä uudelleenäänitetyt versiot vanhoista kappaleista ”Hakekaapas”, ”Pyhän kyttyrän veljeskunta” ja ”Isän kädestä”.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Jarmo Koponen – laulu, kitara, kosketinsoittimet
* Jouni Vento – basso, kosketinsoittimet, taustalaulu
* Jussi Musikka – kitara, kosketinsoittimet, taustalaulu
* Olli-Matti Wahlström – rummut, lyömäsoittimet, kitara, kosketinsoittimet, taustalaulu
* Anssi Rosenius – rummut, lyömäsoittimet (raidoilla 20–26)

## Arvostelut
* Soundi: 

## Lähteet
Ober Ost

**Ober Ost** (virallisesti ) oli saksalaisten Baltiaan perustama miehityshallinto ensimmäisen maailmansodan aikana. Se perustettiin 1914 ja sen ensimmäinen johtaja oli Paul von Hindenburg. Erich von Falkenhaynin eron jälkeen johtajaksi tuli Baijerin prinssi Leopold. 

Hallintoa oli hoitamassa 18 000 preussilaista virkamiestä. Lokakuussa 1916 Ober Ost määräsi alueen asukkaille työvelvollisuuden.  

Keisarillisen Saksan vuoden 1918 kevään itärintaman offensiivi laajensi saksalaisten Neuvosto-Venäjältä vallattuja maa-alueita muualle Liivinmaan kuvernementtiin ja Viron kuvernementtiin sekä Ukrainassa sijaitseviin läntisiin ja keskisiin kuvernementteihin. 

Alue oli jaettu kolmeen piiriin, jotka olivat Kuurinmaan piiri, Liettuan piiri ja Bialystokin-Hrodnan piiri. Kuurinmaan piiri liitettiin lopulta pääasiassa Latvian tasavaltaan. Liettuan piiri siirtyi vuonna 1918 Liettuan kuningaskunnalle ja lopulta Liettuan tasavallalle saman vuoden aikana. Liettuan piiri kuului aluksi osittain myös Keski-Liettuan tasavaltaan vuonna 1920, ja se liitettiin Puolan tasavallan Vilnan voivodikunnaksi vuosiksi 1923–1939. Bialystokin-Hrodnan piiri sijaitsi Venäjän keisarikuntaan kuuluneessa Hrodnan kuvernementissa.

Muutama päivä ensimmäisen maailmansodan päättymisen jälkeen Saksan miehityshallinto luovutti vallan Viron, Latvian ja Liettuan vastamuodostetuille väliaikaishallituksille.

## Katso myös
* Ostlandin valtakunnankomissariaatti

## Lähteet

## Aiheesta muualla
Kuisma Korhonen

**Kuisma Korhonen** (s. 29. joulukuuta 1964, Jyväskylä) on Oulun yliopiston kirjallisuuden professori ja Helsingin yliopiston vertailevan kirjallisuustieteen dosentti. Korhonen on väitellyt filosofian tohtoriksi Helsingin yliopistossa vuonna 1999. Dosentiksi hänet nimitettiin 2002 ja professoriksi 2008.

Kuisma Korhosen tutkimustyön erikoisalueita ovat vertaileva kirjallisuustiede, erityisesti kirjallisuuden suhde filosofiaan ja historiaan. Hän on tutkinut ranskalaista, englantilaista ja suomalaista kirjallisuutta.

Tutkimus- ja opetustyönsä ohella Korhonen on tehnyt musiikkia vuosikymmenten ajan, ja levyttää nimellä Kuis.

## Lähteet
Rölli (televisiosarja)

**Rölli** on vuosina 1986–2001 tuotettu suomalainen lasten televisiosarja, joka kertoo Allu Tuppuraisen näyttelemästä Rölli-peikosta. Sarjaa on esitetty useaan otteeseen Yle TV2:n *[[Pikku Kakkonen|Pikku Kakkosen]]* yhteydessä. Sarjan kaikki jaksot pois lukien *Rölli ja pahan valtakunta* on julkaistu DVD:llä. Kyseinen jakso on hyllytetty liiallisen pelottavuuden takia. Sarja on kuvattu enimmäkseen Luopioisten Vohlisaaressa, joka nykyään kuuluu Pälkäneen kuntaan. 

Allu Tuppurainen esittää myös sarjan tunnuslaulun (”*Tässä tulee hirmuinen Rölli...*”) lukuun ottamatta viidettä kautta, jolloin soi ainoastaan lopputunnusmusiikki alussa ja lopussa.

## Rölli
Rölli on Röllimetsässä asusteleva omituisiin otuksiin kuuluva olio. Hänen mielestä olisi mukava irvistellä yhdellä hampaalla ja säikytellä muita. Rölli haluaisi olla paha ja ilkeä peikko, jota kaikki pelkäisivät, mutta se ei aina tahdo onnistua. Sydämessään Rölli ei halua kenellekään pahaa.

## Tuotantokaudet
### 1. tuotantokausi (1986)

### 2. tuotantokausi (1987)

### 3. tuotantokausi (1989–1990)

### 4. tuotantokausi (1993)

### 5. tuotantokausi (1997)

### 6. tuotantokausi (2001)

## Rooleissa
* Allu Tuppurainen – Rölli, Erittäin hyvä haltija, Rölli-Riitasointu, Sammakot, Menninkäinen, Pormestari
* Eija-Irmeli Lahti – Tiina-tonttu
* Stina Engström – Usvametsän neito
* Tapio Aarre-Ahtio – Joulupukki
* Elina Brandar, Maiju Kopra, Tiia Maasalmi, Toni Mensonen, Niina Nurmi, Sanna-Kaisa Nurminen, Laura Oksanen, Anna Riihimäki, Laura Salminen, Niina Ruponen, Matias Siltanen ja Hanna Suoniemi – Maanalainen kansa
* Jussi Lampi – Iso-Rölli
* Janne Aronen, Samuli Honkanen, Mika Mattila, Joni Sotkasiira ja Juho Toivari – Ihmisotuksen lapset
* Terhi Jutila, Laura Oksanen, Laura Salminen ja Emmi Suhonen – Menninkäiset
* Mari Turunen – Hyvä haltiatar
* Mauri Kuosmanen – Metsänhenki
* Ola Tuominen – Löylynhenki
* Anne Niilola – Rölli Tär

## Lähteet

## Aiheesta muualla
*
Motiva

**Motiva Oy** on suomalainen valtionyhtiö. Valtion kestävän kehityksen yhtiönä Motiva kannustaa energian ja materiaalien tehokkaaseen ja kestävään käyttöön. Sen pääasiakkaita ovat julkishallinto, ministeriöt ja virastot. Motiva-konserniin kuuluu myös Motiva Services Oy, joka tarjoaa yrityksille ja yhteisöille energiatehokkuuden konsultointipalveluja ja Ympäristömerkintä Suomi Oy, joka hallinnoi Suomessa Joutsenmerkkiä ja EU-ympäristömerkkiä (EU Ecolabel).

Motivan toiminta alkoi vuonna 1993 Energiansäästön palvelukeskuksena. Vuonna 1998 tehtävänkuvaan lisättiin uusiutuvan energian edistäminen. Valtion kokonaan omistamaksi osakeyhtiöksi Motiva muodostettiin marraskuussa 2000.

Motiva järjestää vuosittain lokakuussa valtakunnallisen Energiansäästöviikon, johon osallistuu satoja yrityksiä ja yhteisöjä. Motiva hallinnoi myös yrityksille ja kunnille tarkoitettuja vapaaehtoisia energiatehokkuussopimuksia.

Motiva Oy:n ja Motiva Services Oy:n yhteinen henkilöstömäärä vuonna 2023 oli 68 ja vuoden 2023 liikevaihto oli 7,6 miljoonaa euroa. Koko konsernin henkilöstömäärä Ympäristömerkintä Suomi Oy mukaan luettuna oli 89 ja liikevaihto 10,1 miljoonaa euroa.

## Lähteet
Hans Kmoch

**Johann Joseph ("Hans") Kmoch** (25. heinäkuuta 1894 – 13. helmikuuta 1973) oli itävaltalais-hollantilais-amerikkalainen shakin kansainvälinen mestari, shakkijournalisti ja -kirjailija.

Kmoch muun muassa edusti urallaan Itävaltaa kolmesti shakkiolympialaisissa.

## Aiheesta muualla
*
Medford

**Medford** on kaupunki Middlesexin piirikunnassa, Massachusettsin osavaltiossa, Yhdysvalloissa, vain muutaman kilometrin päässä Bostonista. Kaupungin asukasluku oli 56&nbsp;173 vuonna 2010. Medfordissa sijaitsee Tuftsin yliopisto. Kaupungin nimi tulee kuvauksesta "nummi joen vierellä" ("meadow by the ford").

## Historia
Medford perustettiin vuonna 1630. Siitä tuli kaupunki vuonna 1892 ja se oli teollisuuskeskus, jossa valmistettiin mm. tiiliä, rommia ja laivoja.

### Lehtinunna
Vuonna 1868 ranskalainen astronomi ja luonnonhistorioitsija Leopold Trouvelot yritti jalostaa paremman mulperiperhosen käyttämällä lehtinunnia. Useat näistä perhosista pääsivät karkuun hänen kotoaan. Kymmenessä vuodessa hyönteinen tuhosi kasvillisuuden naapurustossa. Se levisi ympäri Pohjois-Amerikkaa. 

### Laulut

1800-luvulla Simpsonin tavernassa, High Streetillä, paikallinen asukas James Pierpont kirjoitti "Kulkuset" ("Jingle Bells") kelkkakilpailun jälkeen. Toinen paikallinen asukas, Lydia Maria Child (1802–1880), kirjoitti runon, matkasta kaupungin toiselle puolelle isovanhempiensa talolle, joka nykyään tunnetaan klassikkolauluna nimeltä "Over the River and Through the Woods".

### Muuta merkittävää

Medford oli maailmankuulujen keittokirjojen kirjoittajan Fannie Farmerin koti. Se oli myös James Plimptonin koti; miehen, joka vuonna 1863 keksi ensimmäisenä neljäpyöräisen rullaluistimen.

"Musta Dahlia", häpeällisen Hollywood murhan uhri, syntyi ja eli Medfordissa ennen kuin meni länsirannikolla etsimään julkisuutta.

Peter Tuftsin talo (350 Riverside Ave.) on luultavasti vanhin tiilitalo Uudessa-Englannissa. Toinen tärkeä paikka on "Slave Wall" Grove Streetillä.

Medford on lähettänyt monia urheilijoita NHL:ään; Shawn Bates, vaikka syntyikin Melrosessa, kasvoi Medfordissa, kuten Keith Tkachuk, Mike Morrison ja Joe Sacco.

Medfordissa on Uuden-Englannin tunnetuimpia leipomoita sekä italialaisia ravintoloita.

Medford oli amerikkalaisen liikemiehen, Michael Bloombergin koti. Bloomberg toimii nykyään New Yorkin pormestarina. Hän kävi koulua Medford High Schoolissa, kunnes valmistui collegesta. Hänen äitinsä on yhä Medfordin asukas.

## Lähteet

## Aiheesta muualla

*City Hall's website 
*Medford Transcript, sanomalehti 
*InsideMedford.com, sanomalehti internetissä
*City Hall's Official Histories 
*Medford History by local schools
*Medford Genealogy by Sharon Guzik 
*Medford Historical Society
Adam Sinclair

**Adam R. Sinclair** (s. 18. huhtikuuta 1977) on skotlantilainen näyttelijä, joka on näytellyt muun muassa sarjoissa *[[Kymppikerho_(televisiosarja)|Kymppikerho]]* ja *[[As If]]* ja minisarjassa *The Summit*.

Sinclair on naimisissa Michelle Kath-Ortizin kanssa. Heillä on kaksi poikaa.

## Aiheesta muualla
* Adam Sinclair Imdb:ssä
* Kotisivut
Maunu Erlinginpoika

**Maunu Erlinginpoika** (*Magnus V* tai *Magnus Erlingsson) ;* (1156–1184) oli Norjan kuningas vuosina 1161–1184. 

## Suku
Hän oli Erling Skakken ja kuningas Sigurd Jerusaleminkävijän ja Malmfred Kiovalaisen tyttären Kristin Sigurdsdotterin poika.

## Kuningas
Maunu huudettiin kuninkaaksi vuonna 1161, ja hän oli ensimmäinen Norjan kuningas, joka kruunattiin. Hänen isänsä Erling otti jaarlin arvonimen ja hallitsi poikansa ollessa vielä alaikäinen. 

Maunun hallituskaudella Norjaan saapui Sverre Sigurdinpoika, joka vaati kruunua itselleen. Maunu ja Sverre kävivät vuosia sotaa toisiaan vastaan. Kamppailu päättyi Fimreiten taisteluun vuonna 1184, jossa Maunu sai surmansa.

## Lähteet
Ruotsi talviolympialaisissa 2002

**Ruotsi** osallistui 102 urheilijan voimin Salt Lake Cityn talviolympialaisiin 2002. Maa saavutti seitsemän mitalia, joista kaksi oli hopeisia ja viisi pronssisia. Mitalitilastossa Ruotsi sijoittui yhdeksänneksitoista.

## Mitalistit
### Hopeaa
* **[[Alppihiihto talviolympialaisissa 2002|Alppihiihto]]**
** Naisten suurpujottelu: Anja Pärson
* **[[Lumilautailu talviolympialaisissa 2002|Lumilautailu]]**
** Miesten parisuurpujottelu: Richard Richardsson

### Pronssia
***Alppihiihto**
**Naisten pujottelu: Anja Pärson
***[[Ampumahiihto talviolympialaisissa 2002|Ampumahiihto]]**
**Naisten 7,5 km sprintti: Magdalena Forsberg
**Naisten 15 km normaalimatka: Magdalena Forsberg
***[[Jääkiekko talviolympialaisissa 2002|Jääkiekko]]**
**Naisten joukkue: Annica Ahlen, Lotta Almblad, Anna Andersson, Gunilla Andersson, Emelie Berggren, Kristina Bergstrand, Ann-Louise Edstrand, Joa Elfsberg, Erika Holst, Nanna Jansson, Maria Larsson, Ylva Lindberg, Ulrica Lindstrom, Kim Martin, Josefin Pettersson, Maria Rooth, Danijela Rundqvist, Evelina Samuelsson, Therese Sjolander ja Anna Vikman

## Lähteet

* Sports-reference.com - Sweden at the 2002 Salt Lake City Winter Games
Fenway Park

**Fenway Park** on Boston Red Sox -baseballseuran kotikenttä. Kenttä on vanhin kaikista Major League Baseball -stadioneista. Se avattiin vuonna 1912. Nimi Fenway Park tulee siitä, että kenttä sijaitsee Fenwayn alueella Bostonissa.

## Käyttö

### Baseball
Red Soxien kilpailijat, Boston Braves käyttivät Fenwaytä vuoden 1914 World Seriesissä ja kauden 1915, kunnes Braves Field valmistui.

### Jalkapallo
Toukokuun 30. päivä, 1931 8 000 fania tuli stadionille katsomaan New York Yankees vastaan Celtics American Soccer League -ottelua, jonka New York Yankeesit voittivat 4-3. Yankeesien maalivahti Johnny Reder palasi myöhemmin Boston Red Soxien riveihin. Myös NASL-joukkue Boston Beacons käytti kenttää kotikenttänään vuonna 1968.

### Amerikkalainen jalkapallo
Vaikka Fenway Park on melko pieni, siellä pystyy kuitenkin pelaamaan amerikkalaista jalkapalloa. Vuonna 1926 pelattiin ensimmäinen AFL:n peli.

### Jääkiekko
Jääkiekkoa ei ole pelattu Fenwayllä, vaikka Boston Collegen ja Bostonin yliopiston piti pelata Keskilännen joukkueita vastaan. Boston Bruinsin omistaja Jeremy Jacobs on lobannut, jotta Bruinsit voisivat pelata kotipelinsä Fenwayllä. Boston Bruins pelasi NHL Winter Classic 2009–2010 -ulkoilmaottelun stadionilla. Vastassa oli Philadelphia Flyers.

### Poliittiset puheet
Yksi tunnetuimmista kampanjapuheista Amerikan poliittisessa historiassa tapahtui Fenway Parkissa vuoden 1940 presidenttikilvassa, kun presidentti Franklin D. Roosevelt lupasi, että hän ei lähettäisi amerikkalaisia sotilaita sotiin ulkomaille. Samaan aikaan toinen maailmansota oli käynnissä Euroopassa ja Yhdysvallat liittyi kuitenkin mukaan sotaan seuraavana vuonna.

### Konsertit
Vaikka Fenway Parkia ei ollut aikaisemmin käytetty useasti konserttipaikkana, Red Soxin uusi omistaja on käyttänyt sitä kahteen konserttiin joka vuosi. Konsertit aloitettiin vuonna 2003 Bruce Springsteenin ja E Street Bandin The Rising Tourilla, Jimmy Buffet esiintyi vuonna 2004 ja Rolling Stones aloitti vuoden 2005 A Bigger Band Tourin kahdella show’lla Fenway Parkissa. Vuonna 2006 Dave Matthews Band soitti stadionilla Sheryl Crow'n kanssa. Kesällä 2007 The Police esiintyi kahdessa show’ssa.

## Lähteet
Maccabi Haifa FC

**Maccabi Haifa Football Club** (),  on vuonna 1913 perustettu jalkapalloseura Israelista ja yksi maan parhaista seuroista. Se on voittanut 15 kertaa pääsarjamestaruuden (viimeksi vuonna 2023), kuudesti Israelin cupin ja viidesti Toto Cupin eli liigacupin. Maccabi Haifa oli kaudella 2002–2003 maansa ensimmäinen Mestarien liigan lohkovaiheeseen selviytynyt joukkue. Se on pelannut Mestarien liigan lohkovaiheessa myös kaudella 2009–2010 ja kaudella 2022–2023.

## Entisiä pelaajia
*Yochanan Vollach
*Avi Ran
*Nir Davidovich
*Roberto Colautti
*Yakubu Aiyegbeni
*Giorgi Gakhokidze
*Eric Ejiofor
*Eyal Berkovic
*Yossi Benayoun
*Idan Tal
*Dudu Aouate
*Haim Revivo
*Victor Chanov
*Raimondas Žutautas
*Radosław Michalski
*Jerzy Brzęczek
*Dante López
*Serghei Clescenco
*Nenad Pralija
*Nir Klinger
*Ronny Rosenthal
*Arik Benado

## Lähteet

## Aiheesta muualla

* Virallinen sivu
Sebringin 12 tunnin ajo 2000

**Sebringin 12 tunnin ajo 2000** (virallisesti **2000 Exxon Superflo 12 Hours of Sebring**) oli kestävyysajokilpailu, joka ajetiin 18. maaliskuuta 2000 Sebring International Raceway -radalla Sebringissä Floridassa. Kilpailu oli 48:s Sebringin 12 tunnin ajo. Kilpailu oli American Le Mans Series -sarjan kauden 2000 ensimmäinen kilpailu.

Kilpailun voitti Audilla ajaneet Frank Biela, Emanuele Pirro ja Tom Kristensen.

## Viralliset tulokset
Luokkavoittajat **lihavoituna**.

## Tilastot
* Paalupaikka – #78 Audi Sport North America - 1.48,825
* Nopein kierros – #78 Audi Sport North America - 1.50,287
* Kilpailumatka – 2143,646 km
* Keskinopeus – 178,141 km/h

## Lähteet
*Viralliset tulokset
Carrie Snodgress

**Caroline ”Carrie” Snodgress** (27. lokakuuta 1946 Barrington, Illinois – 1. huhtikuuta 2004 Los Angeles) oli yhdysvaltalainen näyttelijä. Hänet muistetaan muiden muassa elokuvista *[[Hupsun kotirouvan päiväkirja]]* (1970), *[[Kalpea ratsastaja]]* (1985) ja *[[Sininen taivas]]* (1994).

Roolistaan *Hupsun kotirouvan päiväkirjassa* Snodgress sai kaksi Golden Globea. Lisäksi hän oli ehdolla Oscar-palkinnon ja Baftan saajaksi.

Snodgress oli alun alkaen kotoisin Illinoisin osavaltiosta, jonka alueella hän myös opiskeli. Hänellä oli suhteet Neil Youngin ja Jack Nitzschen kanssa. Youngin kanssa Snodgressillä oli Zeke-niminen poika. Nitzsche murtautui Snodgressin kotiin vuonna 1979 ja pahoinpiteli hänet, Nitzsche sai tästä teostaan sakot ja kolmen vuoden ehdollisen tuomion. Snodgress avioitui taidemaalari Robert Jones vuonna 1981, parin avioliitto päättyi eroon muutaman vuoden kuluttua.

Snodgress kuoli 58-vuotiaana Los Angelesissa kärsittyään sydän- ja maksavaivoista.

## Lähteet

## Aiheesta muualla
*  
*
1972 (albumi)

**1972** on folklaulaja Josh Rousen neljäs studioalbumi. Sen julkaisi Rykodisc vuonna 2003.

## Kappaleet
#
#
#
#
#
#
#
#
#
#

## Aiheesta muualla
* 1972 discogs.com -sivustolla
Tuftsin yliopisto

**Tuftsin yliopisto** () on yksityinen tutkimusyliopisto Yhdysvalloissa Medfordissa ja Somervillessä Massachusettsin osavaltiossa lähellä Bostonia. Yliopistossa on Yhdysvaltain vanhin kansainvälisten suhteiden jatkokoulutustiedekunta The Fletcher School of Law and Diplomacy.

Yliopiston vanhin osa, Tufts College perustettiin vuonna 1852. Charles Tufts lahjoitti maata Medfordin korkeimmasta kohdasta Walnut Hillin kampukselle sanoen, että hän halusi sen olevan "valo mäellä". Nimi muutettiin Tufts Universityksi 1954. Oppilaitos toimi sata vuotta pienenä yleissivistävänä oppilaitoksena (*[[liberal arts college]]*), kunnes muuttui ranskalais-amerikkalaisen ravintofysiologi Jean Mayerin 1970-luvun loppupuolella alkaneella puheenjohtajakaudella kansainväliseksi yliopistoksi.

Tuftsissa opiskelee yli 12&nbsp;000 opiskelijaa, joista runsas puolet on maisteri- tai tohtoriopiskelijoita (2021). 

Yliopistossa on 10 tiedekuntaa, jotka painottuvat pääosin lääketieteeseen ja yhteiskunnallisiin aineisiin. Yliopisto painottaa kaikessa julkista palvelua. Se tunnetaan kansainvälisyydestään, johon sisältyy kannustaminen Yhdysvaltain ulkopuolella tapahtuviin opintoihin.

Tieteellisiä saavutuksia painottavassa kiinalaisessa ARWU-vertailussa Tufts sijoittui vuonna 2021 sijaluokkaan 151-200 tuhannen maailman parhaimpiin arvioidun yliopiston joukossa.

## Entisiä opiskelijoita
*Hank Azaria, ääninäyttelijä
*Vannevar Bush, insinööri ja keksijä
*Tracy Chapman, laulaja-lauluntekijä
*David Costabile, näyttelijä
*Ram Dass, henkinen opettaja
*Eugene Fama, taloustieteilijä
*Colette Flesch, luxemburgilainen poliitikko
*Peter Gallagher, näyttelijä
*Shukri Ghanem, libyalainen poliitikko
*Seth Godin, luennoija ja kirjailija
*Nan Goldin, valokuvataiteilija
*William Hurt, näyttelijä
*Marina Kaljurand, virolainen poliitikko
*Kóstas Karamanlís, kreikkalainen poliitikko
*Michelle Kwan, taitoluistelija
*Christopher Lawford, näyttelijä
*Roderick MacKinnon, Nobel-palkittu neurobiologi
*Cynthia McKinney, demokraattipoliitikko
*Daniel Patrick Moynihan, demokraattipoliitikko
*Pierre Omidyar, eBay-verkkokaupan perustaja
*Amisha Patel, intialainen näyttelijä
*Oliver Platt, näyttelijä
*Bill Richardson, demokraattipoliitikko
*Jeremy Rifkin, taloustieteilijä ja kirjailija
*Juan Manuel Santos, Nobel-palkittu kolumbialainen poliitikko
*Anthony Scaramucci, sijoituspankkiiri ja Trump-kriitikko
*Radmila Šekerinska, pohjoismakedonialainen poliitikko, Naton varapääsihteeri
*Mulatu Teshome, Etiopian presidentti
*Shashi Tharoor, intialainen poliitikko, kirjailija ja diplomaatti
*Gary Winick, elokuvaohjaaja

## Lähteet

## Aiheesta muualla

* Tuftsin yliopiston kotisivut
Davis Square

**Davis Square** on aukio Somervillessä, Massachusettsin osavaltiossa, kuuden kadun risteyksessä: Holland Streetin, Dover Streetin, Day Streetin, Elm Streetin, Highland Avenuen ja College Avenuen. Nimellä *Davis Square* viitataan myös alueeseen aukion ympärillä, joka sisältää kortteleita myös Cambridgen kaupungista. Kävelymatkan päässä Davis Squarelta sijaitsee Tuftsin yliopisto, Ball Square, Porter Square, Powder House Square, Teele Square ja osia Harvardin yliopistosta.

Vuonna 1997 Davis Square oli Utne Readerin mukaan yksi Yhdysvaltojen viidestätoista ”hippimäisimmästä paikasta asua”.

Vuonna 2005 *[[The Boston Globe]]* raportoi ensimmäisestä miljoonan dollarin asunnosta, joka oli myynnissä Davis Squarella.

Nykyään Davis Square on sekoitus vanhaa ja uutta. Ravintoloita, kahviloita ja kauppoja opiskelijoille ja nuorille urbaaneille ammattilaisille, sekä työväenluokan ravintolat ja suutarit.

Davis Square sai nimensä Person Davisilta (1819–1894).

## Aiheesta muualla
* Your Davis Square 
* ArtBeat festival  Vuosittainen taidefestivaali Davis Squarella
* Honk Festival
* New Neighborhoods Gaining 1M Cachet
* Davis Square: A Transit-Oriented Development Case Study
Eläköön uusi kuningas

**Eläköön uusi kuningas** on Lady Oscar -nimisen animesarjan kolmas osa.

Madame du Barryn juonittelut saavat vihdoin lopun, kun vanha kuningas sairastuu ja kuolee. Du Barry vangitaan ja tuomitaan kuolemaan.
Uusi nuori kuningas nousee valtaistuimelle kauniin kuningattaren Marie Antoinetten kanssa. Ensimmäisenä tehtävänään kuningatar ylentää Lady Oscarin everstiksi. Onni on kuitenkin lyhytaikaista. Marie Antoinette haaveilee ruotsalaisesta kreivistä ja laiminlyö velvollisuuksiaan kansaansa kohtaan ja tyytymättömyys Ranskassa köyhien keskuudessa kasvaa. Uudet juonittelijat kuningattaren lähipiiristä yrittävät vielä pahentaa tilannetta. Lady Oscar pyrkii kaikin keinoin puolustamaan kuningatartaan ja joutuu lopulta kaksintaisteluun kreivi Germainin kanssa.
Zal Cleminson

**Alasdair "Zal" Cleminson** (s. 4. toukokuuta 1949 Glasgow, Skotlanti) on skotlantilainen kitaristi. Parhaiten hänet muistetaan The Sensational Alex Harvey Bandin klovniksi maskeerattuna kitaristina 1970-luvulla. Muita Cleminsonin yhtyeitä ovat olleet Tear Gas 1970-luvun alkupuolella sekä Nazareth, jossa Cleminson oli kahden levyn ajan 1978–1980. 1980-luvulla hän oli mukana Elkie Brooksin yhtyeessä. Vuonna 2006 hän teki näyttelijä-debyyttinsä lännenelokuvassa *A Shot in the West*. Vuonna 2008 hän ilmoitti vetäytyvänsä musiikkiteollisuudesta.
Nashville (täsmennyssivu)

**Nashville** voi tarkoittaa ainakin seuraavia:

## Maantieteessä
* Useiden yhdysvaltalaisten kaupunkien nimi:
** Nashville, Tennesseen osavaltion pääkaupunki
** Nashville, Arkansas
** Nashville, Georgia
** Nashville, Illinois
** Nashville, Indiana
** Nashville, Kansas
** Nashville, Michigan
** Nashville Township, Minnesota
** Nashville, Nebraska
** Nashville, Pohjois-Carolina
** Nashville, Ohio
** Nashville, Wisconsin

## Laivat

* USS Nashville (CL-43), Yhdysvaltain laivaston Brooklyn-luokan kevyt risteilijä, käytössä 1938–1951

## Albumit
* *[[Nashville (Jussi Raittisen albumi)|Nashville]]*, Jussi Raittisen studioalbumi vuodelta 1976
* *[[Nashville (Josh Rousen albumi)|Nashville]]*, Josh Rousen studioalbumi vuodelta 2005

## Muut
* *[[Nashville (elokuva)|Nashville]]*, yhdysvaltalainen elokuva vuodelta 1975
* *[[Nashville (televisiosarja)|Nashville]]*, yhdysvaltalainen televisiosarja.
Jack Elam

**William Scott "Jack" Elam** (13. marraskuuta 1920 – 20. lokakuuta 2003) oli yhdysvaltalainen näyttelijä. Hän tuli tunnetuksi varsinkin lännenelokuvista, kuten italialaisesta *[[Huuliharppukostaja]]sta* (1968) ja Howard Hawksin viimeisestä ohjaustyöstä *[[Rio Lobo]]* (1970).

Elam syntyi Arizonan osavaltiossa. Syntymävuodesta on saatavilla ristiriitaista tietoa (myös 1916/1918); näyttelijän sanotaan nuorena valehdelleen iästään työnsaantia helpottaakseen. Hänellä oli toisessa silmässään näkyvä vaurio seurauksena lapsuusiän tappelusta.

Elam voitti vuonna 1983 Golden Boot -palkinnon. Hän kuoli Oregonin Ashlandissa 82-vuotiaana.

## Aiheesta muualla
* Jack Elamin muistokirjoitus Helsingin Sanomissa
*
Michele Carey

**Michele Carey** (26. helmikuuta 1943 – 21. marraskuuta 2018) oli yhdysvaltalainen näyttelijä. 

Carey esiintyi jo 1960-luvulla muun muassa Elvis-elokuvassa *[[Tytöstä tyttöön]]* (*Live a Little, Love a Little*, 1968). Myöhempi ura on tuonut tullessaan esimerkiksi roolin elokuvassa *Kilimanjaro* (*In the Shadow of Kilimanjaro*, 1986). 

Carey syntyi Annapolisissa, Marylandissa. Ennen saavuttamaansa menestystä elokuvissa ja televisiossa hän oli jo lupaava pianisti ja malli.

## Lähteet

## Aiheesta muualla
*